钦定古今图书集成/明伦汇编/闺媛典/第167卷 > 淮时妻金氏
## 钦定古今图书集成/明伦汇编/闺媛典/第167卷 > 淮时妻金氏

按《宁波府志》：“金氏，鄞人。赠通判金溍女。年十六归淮。
时淮父殡在堂，堂灾，金伏棺恸哭，火旋熄，棺得无恙。
逾年，淮客死吴中，丧归，金哀哭陨地。及终丧，所亲以
微言探之，氏以死自誓，勤女红以养姑。姑疾，朝夕侍
汤药，承秽恶不厌。比死，脱簪珥营葬，守节四十馀年
如一日。有司奏旌其门。”